section_heading: Objektifikacija
paragraph_text: Autori smatraju da se na nematerijalne stvari treba gledati na sličan način kao i na materijalne stvari, te shvatiti da su i one sklone određivanju kao što su i materijalne te da njihovo značenje nije fiksirano u proizvodnji. One se mogu i artikulirati u moralnu ekonomiju kućanstva, ne toliko kroz fizički prikaz nego kroz inkorporiranje unutar vremenske strukture ili strukture kućanstva. Autori tvrde da je sadržaj medija objektiviziran u razgovor unutar kućanstva, npr. razgovor o seriji ili poistovjećenje s određenim pričama iz vijesti i sl.